*VEGA præsenterer:* **CPH:DOX i VEGA: Få billede og lyd på CHINAHs debutalbum***Oplev en filmfortolkning af CHINAHS debutalbum i Lille VEGA den 29. marts samtidig med, at trioen spiller en koncert til filmen.*  
VEGA og CPH:DOX præsenterer en eksklusiv filmvisning af exner.kaldan.janssons visuelle fortolkning af CHINAHs musik. CHINAH vil denne aften opføre en koncert til filmen.

Exner.kaldan.jansson er et filmisk samarbejde mellem dokumentarinstruktørerne Josefine Exner, Jarl Kaldan og filmfotograf Carl August Jansson. Alle tre er studerende på Den Danske Filmskole.

I en leg med genrer udfordrer exner.kaldan.jansson spændingsfeltet mellem dokumentarfilm og musikvideo. Udtrykket bevæger sig i et grænseland mellem hverdagsdrama og iscenesat rum i en undersøgelse af ungdomslivets drømmende naivitet og tungsindige alvor - en historiefortælling omkring CHINAHs seneste albumudgivelse, *Anyone*.

**Fakta om koncerten:**  
CPH:DOX: CHINAH - Anyone - en filmatisering af CHINAH album (DK)   
Fredag d. 29. marts kl. 21.00  
Lille VEGA, Enghavevej 40, 1674 København V  
Billetpris: 165 kr. + gebyr  
Billetsalget starter i dag via vega.dk og Ticketmaster.